Конкурс метадычных распрацовак

«Распрацоўка дыдактычных матэрыялаў прадметаў сацыяльна-гуманітарнага цыкла па падрыхтоўцы вучняў да рэспубліканскай алімпіяды»

«БЕЛАРУСКАЯ МОВА І ЛІТАРАТУРА»

X КЛАС

Аўтар:

Петрачэнка Валянціна Сяргееўна,

настаўнік беларускай мовы і

літаратуры” дзяржаўнай установы

адукацыі “Сярэдняя школа № 31

г.Магілева”, вышэйшая

кваліфікацыйная катэгорыя;

р.т. +375 222 24 34 14

м.т. +375 44 761 34 12

sosh\_31@tut.by

Магілёў 2021

Дыдактычны матэрыял па беларускай мове і літаратуры

10 клас

Максімальная колькасць балаў – 60

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 | Усяго |
|  |  |  |  |  |  |  |  |  |  |  |

1.Размяркуйце словы на 3 групы. У першую запішыце словы, у якіх адбываецца асіміляцыя па глухасці-звонкасці, у другую – па мяккасці, у трэцюю – з асіміляцыяй шыпячых да свісцячых і наадварот.Затранскрыбіруйце словы. (Максімальная колькасць балаў – 6. 0,5 за правільна выбранае слова, 0,5 – за правільную транскрыпцыю слова)

На кладачцы, расцвісці, Мацвей, цікавішся, барацьба, з шумам, экзэмпляр, дождж, медзь, змярцвелы, зжаўцелы, сківіца, атмасфера

|  |  |  |
| --- | --- | --- |
| Асіміляцыя па глухасці-звонкасці | Асіміляцыя па мяккасці | Асіміляцыя шыпячых да свісцячых і свісцячых да шыпячых |
|  |  |  |
|  |  |  |
|  |  |  |
|  |  |  |

2.Перакладзіце тэкст на беларускую мову, пастаўце знакі прыпынку. (Максімальная колькасць балаў – 6) За кожную памылку – мінус 0,1.

Недавно я ездил в Белоруссию.

Поездка захватила три области Минскую, Брестскую и Гродненскую. Мы обошли кругом озеро Свитязь и любовались сквозь прозрачную воду его белым песчаным дном. У лесничего в погребе мы пили квас из берёзового сока. Мы обедали в Новогрудке ядрёной редиской и щами из свежего щавеля. Осмотрели замок в Несвиже, а также прекрасный радзивилловский парк, где меня поразила необыкновенная высота самых обыкновенных деревьев берез лип дубов вязов и даже рябин. Около посёлка Мир мы любовались восстановленными руинами замка и зарослями шиповника. Побывали на родине Адама Мицкевича. Наконец мы просто ехали три дня по красивой земле Белоруссии.

3.Размяркуйце словы, якія пішуцца разам, асобна, праз злучок. (Максімальная колькасць балаў – 6)

 Паў (Дняпра), з (за), па (чалавечы), лён (даўгунец), абы (якава), супер (інтэлект), агульна (вядомы), трохсотшасцідзесяці (мільярдны), усё (роўна), у (абцяжку), адносна (рашучы), у (баку вуліцы)

|  |  |  |
| --- | --- | --- |
| Разам | Асобна | Праз злучок |
|  |  |  |
|  |  |  |
|  |  |  |
|  |  |  |

4. Падкрэсліце словы, якія аднолькава вымаўляюцца. У дужках напішыце тып моўнай аманіміі. (Максімальная колькасць балаў – 6)

1)Вышываны (кісет) там, дзе горы, на святой зямлі грузін, каб ты ведаў, што і ў горы ты на свеце не адзін.

2) А раніцай туман над сопкай – густая пара над катлом: знаёма пахла бульбай сопкай….

3) Імкнецца кожны ўперад выдацца і ў серыі рамана выдацца.

4) Выходзіў дзед Макар на прасцяг, натхнёна думаючы пра сцяг.

5) Сталы ў аўдыторыі па-майстэрску адрамантаваў сталы дзядзька Лявон.

6)Палівае стэпы дожджык бойкі ды шумяць высокія пшаніцы, дзе былі Сламіхінскія бойкі, ноч цяжкая Лбішчанскай станіцы ….

5**.**Вызначце, якім спосабам утварыліся словы, запішыце ў табліцу. (Максімальная колькасць балаў – 6)

Сталовая, камандзіровачны, васямнаццаты, краўчышын, АНТ, ашчадкаса, шматступенны, шырокаэкранны, мімаволі, рэдканаселены, па-беларуску, падсаладзіць

|  |  |  |  |  |  |
| --- | --- | --- | --- | --- | --- |
| Бяссуфік-сны | Складана-суфіксальны | Абрэвія-цыя | Словаскла-данне | Прыставачна-суфіксальны | Марфалагічна-сінтаксічны спосаб |
|  |  |  |  |  |  |
|  |  |  |  |  |  |

 6.Растлумачце значэнне фразеалагізмаў. (Максімальная колькасць балаў – 6, за кожны правільны фразеалагізм – 0,5)

|  |  |
| --- | --- |
| 1)Як грыбы пасля дажджу |  |
| 2)Крукамгалавы не дастаць |  |
| 3)Куды вочы дзяваць |  |
| 4)Закідваць вуду |  |
| 5)Бачыць наскрозь |  |
| 6)Адпускаць лейцы |  |
| 7)І рукамі і зубамі |  |
| 8)Прыставаць да берага |  |
| 9)Шалёная муха ўкусіла |  |
| 10)Павярнуць кола гісторыі назад |  |
| 11)Як на пажар |  |
| 12)Ні слова ні паўлова  |  |

7. Вызначце часцінамоўную прыналежнасць выдзеленых слоў. (Максімальная колькасць балаў – 6, за кожны правільны адказ – 0,5)

|  |  |
| --- | --- |
| 1) Ён (Сотнікаў) упаў тады **непадалёку** ад насыпу. |  |
| 2)Праз дзён два ім далі месца **непадалёку**. |  |
| 3) Я акідаў вачыма ўсё **навокал** сябе, і мне хацелася даўжэй пабыць тут.  |  |
| 4) **Навокал** – над ракой, над кустамі і лугам – нястрымныя, утрапёныя жаўранкі і салаўі.  |  |
| 5) Адступалі балоты і на заходнім баку, дзе рунелі **ці** жаўцелі да краю лесу палі, таксама скупыя, няўдзячныя, хоць у іх глебе і было менш пяску. |  |
| 6)**Ці** ўсе лугі пакошаны?  |  |
| 7)”А від адгэтуль нішто **сабе**, – сказаў сусед. – Вось толькі непагадзь”.  |  |
| 8) Але сабраныхсамім кветак я ніколі не пастаўлю **сабе** на стол.  |  |
| 9)Але пакуль **што** было светла, добра і шчасліва.  |  |
| 10) Яму было добра, **што** цяпер у яго распачынаецца самая праца, на якой ён (Алесь) зможа давесці, што нездарма столькі год прасядзеў за кніжкай.  |  |
| 11) Яблыня, **што** квітнела пад маім акно, сёлета адарыла багатым ураджаем.  |  |
| 12) Я ўпэўнены, **што** ні адзін рыбак не ўтрымаўся б перад спакусаю пабываць тут яшчэ хоць раз пасля гэтага выпадку.  |  |

8. Вызначце, з якога твора ўзяты наступныя ўрыўкі, назавіце аўтара, да якога жанру адносіцца твор. (Максімальная колькасць балаў – 6, за кожны правільны адказ – 0,5)

|  |  |  |  |
| --- | --- | --- | --- |
| Урывак | Аўтар | Назва | Жанр |
| Сама пані з двара заказала ў яго начоўкі, цэбры, вёдры і некалькі лыжак. Трэба добра рыхтавацца. Адразу, проста з моста не прымешся за такую работу. Трэба адкінуць, як шалупінне, усе жыццёвыя будні – сон і яду…  |  |  |  |
| Чаму было не паверыць векавечнай мудрасці: сцерпіцца-злюбіцца, мілым будзе. Усё ж – бачыла –не любоўю ў сем’і сходзяцца, любоў – то ўцеха не бядняцкая і не жаноцкая! Кветка дзявочая, пустая, – любоў! Не да кветак, каму хлеба трэба!.. |  |  |  |
| Душой стаміўшыся ў жыццёвых цяжкіх бурах,Свой век канчаю я ў манастырскіх мурахІ пільна летапіс другі ўжо год пішу |  |  |  |
| Ха-ха-ха !Пакарыся! А ведаеш, мамка, што гэта значыць ім пакарыцца? Ці хоць дагадваешся? Гэта, мамачка, значыць: прадаць, утапіць сябе, цябе, нас усіх у няволю ім на векі вечныя – запрапасціцца ў вечнае рабства, з якога выхаду ніколі не знойдзем ні мы, ні тыя, што пасля нас гэта рабства ў спадчыну атрымаюць. Ці ведаеш, мамка, гэта? |  |  |  |

9. Суаднясіце паняцці. Аформіце адказ у такім выглядзе (1Б2Е3А4Г5В6Д). (Максімальная колькасць балаў – 6, за кожны правільны адказ – 1)

|  |  |
| --- | --- |
| 1)Каліграма | А)Паўтарэнне аднолькавых галосных гукаў |
| 2)Абразок | Б)Асоба, якая рэальна існавала і паслужыла аўтару правобразам (мадэллю) для стварэння літаратурнага персанажа |
| 3)Асананс | В)Эпічны празаічны (часам – вершаваны) твор, у якім шырока ахоплены істотныя жыццёвыя з’явы пэўнага сацыяльнага асяроддзя, нацыі і эпохі, паказаны шматлікія характары ў іх развіцці, псіхалагічнай напоўненасці, створаны разнастайныя бытавыя малюнкі |
| 4) Прататып | Г)Верш, радкі якога ўтвараюць сабой малюнак |
| 5) Раман | Д)Ужыванне слова або выразу ў пераносным значэнні, калі на аснове падабенства адна з’ява або прадмет супастаўляецца з другой з’явай або прадметам |
| 6) Метафара | Е)Замалёўка са слаба разгорнутым сюжэтам або бессюжэтная, у якой узмоцнены вобразна-экспрэсіўны пачатак, паяднаны змест выказвання і настраёвасць |

10.Напішыце міні-сачыненне на тэму: “Слаўная зямля Беларусі” на аснове калажу. 10-12 сказаў. (Максімальная колькасць балаў – 6)

Спіс выкарыстанай літаратуры:

Даведкі 10 клас

1.Размяркуйце словы на 3 групы. У першую запішыце словы, у якіх адбываецца асіміляцыя па глухасці-звонкасці, у другую – па мяккасці, у трэцюю–з асіміляцыяй шыпячых да свісцячых і наадварот. Затранскрыбіруйце словы.

(Максімальная колькасць балаў – 6, 0,5 за правільна выбранае слова, 0, 5 – за правільную транскрыпцыю слова)

На кладачцы, расцвісці, Мацвей, цікавішся, барацьба, з шумам, экзэмпляр, дождж, медзь, змярцвелы, зжаўцелы, сківіца, атмасфера

|  |  |  |
| --- | --- | --- |
| Асіміляцыя па глухасці-звонкасці | Асіміляцыя па мяккасці, | Асіміляцыя шыпячых да свісцячых і свісцячых да шыпячых |
| барацьба [барадз’ ба] | расцвісці [рас’ц’в’іс’ц’і] | на кладачцы [накладаццы] |
| экзэмпляр [эгзэмпл’р] |  Мацвей [мац’в’эй] | цікавішся [цікавіс’с’а] |
| медзь [мэц’] | змярцвелы [з’м’арц’в’элы] | з шумам [шшумам] |
| дождж [дошч] | атмасфера [атмас’ф’эра] | зжаўцелы [жжаўц’элы] |

2.Перакладзіце тэкст на беларускую мову, пастаўце знакі прыпынку. (Максімальная колькасць балаў – 6)

Недавно я ездил в Белоруссию.

Поездка захватила три области Минскую, Брестскую и Гродненскую.Мы обошли кругом озеро Свитязь и любовались сквозь прозрачную воду его белым песчаным дном. У лесничего в погребе мы пили квас из берёзового сока. Мы обедали в Новогрудке ядрёной редиской и щами из свежего щавеля. Осмотрели замок в Несвиже а также прекрасный радзивилловский парк где меня поразила необыкновенная высота самых обыкновенных деревьев берез лип дубов вязов и даже рябин. Около посёлка Мирмы любовались восстановленными руинами замка и зарослями шиповника. Побывали на родине Адама Мицкевича. Наконец мы просто ехали три дня по красивой земле Белоруссии.

Нядаўна я ездзіў у Беларусь.

Паездка ахапіла тры вобласці: Мінскую, Брэсцкую і Гродненскую. Мы абышлі вакол возера Свіцязь і любаваліся скрозь празрыстую ваду яго белым пясчаным дном. У ляснічага ў склепе мы пілі квас з бярозавіку. Мы абедалі ў Навагрудку ядранай радыскай і бацвіннем са свежага шчаўя. Агледзелі замак у Нясвіжы. А таксама найпрыгажэйшы радзівілаўскі парк, дзе мяне здзівіла незвычайная вышыня самых звычайных дрэў: бяроз, ліп, дубоў, вязаў і нават рабін. Каля пасёлка Мір мы любаваліся адноўленымі руінамі замка і зараснікамі шыпшыны. Пабывалі на радзіме Адама Міцкевіча. Нарэшце мы проста ехалі тры дні па прыгожай зямлі Беларусі.

3.Размяркуйце словы, якія пішуцца разам, асобна, праз злучок. **(**Максімальная колькасць балаў – 6)

 Паў (Дняпра), з (за),па (чалавечы), лён (даўгунец), абы (якава),супер (інтэлект), агульна (вядомы), трохсотшасцідзесяці (мільярдны), усё (роўна), у (абцяжку), адносна (рашучы), у (баку) вуліцы.

|  |  |  |
| --- | --- | --- |
| Разам | Асобна | Праз злучок |
| абыякава | адносна рашучы | паў-Дняпра |
| суперінтэлект | у баку вуліцы | з-за |
| агульнавядомы | у абцяжку | па-чалавечы |
| трохсотшасцідзесяцімільярдны | усё роўна | лён-даўгунец |

4. Падкрэсліце словы, якія аднолькава вымаўляюцца. У дужках напішыце тып моўнай аманіміі. (Максімальная колькасць балаў – 6)

1)Вышываны (кісет) там, дзе **горы**, на святой зямлі грузін, каб ты ведаў, што і ў **горы** ты на свеце не адзін.(Лексічныя амонімы)

2) А раніцай туман над **сопкай** – густая пара над катлом: знаёма пахла бульбай **сопкай**….(Амаформы)

3) Імкнецца кожны ўперад **выдацца** і ў серыі рамана **выдацца**. (Лексічныя амонімы)

4) Выходзіў дзед Макар на **прасця**г, натхнёна думаючы **пра сцяг**.(Амафоны)

5)**Сталы** ў аўдыторыі па-майстэрску адрамантаваў **сталы** дзядзька Лявон.(Амаформы)

6)Палівае стэпы дожджык **бойк**і ды шумяць высокія пшаніцы, дзе былі Сламіхінскія **бойкі**, ноч цяжкая Лбішчанскай станіцы ….(Амаформы)

5.Вызначце, якім спосабам утварыліся словы, запішыце ў табліцу. (Максімальная колькасць балаў – 6)

|  |  |  |  |  |  |
| --- | --- | --- | --- | --- | --- |
| Бяссуфікс-ны | Складана-суфіксальны | Абрэвія-цыя | Словаскла-данне | Прыставачна-суфіксаль-ны | Марфалагічна-сінтаксічны спосаб |
| васямнац-цаты | шырока-экранны | АНТ | мімаволі | па-беларуску, | сталовая |
| чалавечы | шматступенны | ашчадкаса, | рэдканаселены | падсала-дзіць | камандзіро-вачны |

 6.Растлумачце значэнне фразеалагізмаў. (Максімальная колькасць балаў – 6, за кожны правільны фразеалагізм – 0,5)

|  |  |
| --- | --- |
| 1)Як грыбы пасля дажджу | Вельмі хутка, у вялікай колькасці |
| 2)Крукамгалавы не дастаць | Вельмі ганарыцца, фанабэрыцца, зазнавацца |
| 3)Куды вочы дзяваць | Не ведаць, што рабіць у няёмкім становішчы, пры адчуванні сораму, збянтэжанасці, ганьбы |
| 4)Закідваць вуду | Асцярожна намякаць на што-небудзь, каб высветліць абставіны, выведаць што-небудзь |
| 5)Бачыць наскрозь | Вельмі добра ведаць чые-небудзь думкі, намеры |
| 6)Адпускаць лейцы | Змяншаць кантроль, паслабляць увагу, пільнасць, патрабаванні да каго-небудзь |
| 7)І рукамі і зубамі | Вельмі моцна, учэпіста |
| 8)Прыставаць да берага | Выбіраць далейшы жыццёвы шлях |
| 9)Шалёная муха ўкусіла | Хто-небудзь, нечакана раззлаваўшыся, занадта гарачыцца |
| 10)Павярнуць кола гісторыі назад | Прыпыніць заканамерны ход гістарычнага развіцця, вярнуцца да мінулага |
| 11)Як на пажар | Вельмі хутка, імкліва бегчы |
| 12)Ні слова ні паўлова  | Абсалютна нічога не гаварыць, не адказваць, не расказваць |

 7.Вызначце часцінамоўную прыналежнасць выдзеленых слоў. (Максімальная колькасць балаў – 6, за кожны правільны адказ – 0,5)

|  |  |
| --- | --- |
| 1) Ён (Сотнікаў) упаў тады **непадалёку** ад насыпу. | Прыназоўнік |
| 2)Праз дзён два ім далі месца **непадалёку**.  | Прыслоўе |
| 3) Я акідаў вачыма ўсё **навокал** сябе, і мне хацелася даўжэй пабыць тут.  | Прыназоўнік |
| 4) **Навокал** – над ракой, над кустамі і лугам – нястрымныя, утрапёныя жаўранкі і салаўі.  | Прыслоўе |
| 5) Адступалі балоты і на заходнім баку, дзе рунелі **ці** жаўцелі да краю лесу палі, таксама скупыя, няўдзячныя, хоць у іх глебе і было менш пяску.  | Злучнік |
| 6)**Ці** ўсе лугі пакошаны?  | Часціца |
| 7)” А від адгэтуль нішто **сабе**, – сказаў сусед. – Вос толькі непагадзь”.  | Часціца |
| 8) Але сабраныхсамім кветак я ніколі не пастаўлю **сабе** на стол.  | Займеннік |
| 9)Але пакуль **што** было светла, добра і шчасліва.  | Часціца |
| 10) Яму было добра, **што** цяпер у яго распачынаецца самая праца, на якой ён (Алесь) зможа давесці, што нездарма столькі год прасядзеў за кніжкай.  | Злучнік |
| 11) Яблыня, **што** квітнела пад маім акно, сёлета адарыла багатым ураджаем.  | Займеннік |

8. Вызначце, з якога твора ўзяты наступныя ўрыўкі, хто аўтар, да якога жанру адносіцца твор.(Максімальная колькасць балаў – 6, за кожны правільны адказ – 0,5)

|  |  |  |  |
| --- | --- | --- | --- |
| Урывак | Аўтар | Жанр | Назва твора |
| Сама пані з двара заказала ў яго начоўкі , цэбры, вёдры і некалькі лыжак. Трэба добра рыхтавацца. Адразу, проста з моста не прымешся за такую работу. Трэба адкінуць, як шалупінне, усе жыццёвыя будні – сон і яду…  | Змітрок Бядуля | Апавяданне | Бондар |
| Чаму было не паверыць векавечнай мудрасці: сцерпіцца-злюбіцца, мілым будзе Усё ж – бачыла – не любоўю ў сем’і сходзяцца, любоў – то ўцеха не бядняцкая і не жаноцкая! Кветка дзявочая, пустая, – любоў! Не да кветак, каму хлеба трэба!.. | Іван Мележ | Раман | Людзі на балоце |
| Душой стаміўшыся ў жыццёвых цяжкіх бурах,Свой век канчаю я ў манастырскіх мурахІ пільна летапіс другі ўжо год піш…у | Максім Багдановіч | Верш | Летапісец |
| Ха-ха-ха !Пакарыся! А ведаеш, мамка, што гэта значыць ім пакарыцца? Ці хоць дагадваешся? Гэта, мамачка, значыць: прадаць, утапіць сябе, цябе, нас усіх у няволю ім на векі вечныя – запрапасціцца ў вечнае рабства, з якога выхаду ніколі не знойдзем ні мы, ні тыя, што пасля нас гэта рабства ў спадчыну атрымаюць. Ці ведаеш, мамка, гэта? | Янка Купала | Драма | Раскіданае гняздо |

9. Суаднясіце паняцці. Аформіце адказ у такім выглядзе (1Б2Е3А4Г5В6Д) (Максімальная колькасць балаў – 6, за кожны правільны адказ – 1)

|  |  |
| --- | --- |
| 1)Каліграма | А)Паўтарэнне аднолькавых галосных гукаў |
| 2)Абразок | Б)Асоба, якая рэальна існавала і паслужыла аўтару правобразам (мадэллю) для стварэння літаратурнага персанажа |
| 3)Асананс | В)Эпічны празаічны (часам – вершаваны) твор, у якім шырока ахоплены істотныя жыццёвыя з’явы пэўнага сацыяльнага асяроддзя, нацыі і эпохі, паказаны шматлікія характары ў іх развіцці, псіхалагічнай напоўненасці, створаны разнастайныя бытавыя малюнкі |
| 4) Прататып | Г)Верш, радкі якога ўтвараюць сабой малюнак |
| 5) Раман | Д)Ужыванне слова або выразу ў пераносным значэнні, калі на аснове падабенства адна з’ява або прадмет супастаўляецца з другой з’явай або прадметам |
| 6) Метафара | Е)Замалёўка са слаба разгорнутым сюжэтам або бессюжэтная, у якой узмоцнены вобразна-экспрэсіўны пачатак, паяднаны змест выказвання і настраёвасць |

1Г2Е3А4Б5В6Д

10.Напішыце міні-сачыненне на тэму: “Слаўная зямля Беларусі” на аснове калажу, 10-12 сказаў. (Максімальная колькасць балаў – 6)

Слаўная зямля Беларусі! Якая дзіўная і багатая гісторыя ў цябе, мая родная зямля, блакітнавокая, як самае вялікае возера маёй краіны – возера Нарач!

Прайдзіце па зямлі маіх продкаў і прыгадайце гераічнае мінулае. Пра гэта нагадае Бабруйская крэпасць, што памятае нашэсце французскай арміі ў 1812 годзе.

Брэсцкая крэпасць.Да сённяшняга дня нашчадкам чуецца стогн і енк тых, хто да апошняй кроплі крыві абараняў нашу Радзіму ў першыя дні Вялікай Айчыннай вайны.

Пра славутую эпоху маёй зямлі раскажа Мірскі замак.

 А велічная постаць цара Белавежскай пушчы нагадае пра няскоранасць Бацькаўчыны.

Будзеце наведваць Будслаўскі касцёл, абавязкова памаліцеся каля іконы Божай Маці за слаўную зямлю Беларусі, за нас з вамі!

1. Актыўная ацэнка ў дзеянні : вопыт настаўнікаў Беларусі : дапам. для настаўнікаў / М. І. Запрудскі, М. В. Кудзейка, Т. П. Мацкевіч [і інш.] ; пад рэд. М. І. Запрудскага. – Мінск : Юсцінус, 2014. – 238 с.

2. Беларуская мова і літаратура : часопіс / РУП «Выдавецтва “Адукацыя і выхаванне”».

3. Казлова, А. У. Карэкцыйная работа на ўроках беларускай мовы : дапам. для настаўнікаў устаноў агул. сярэд. адукацыі / А. У. Казлова. – Мазыр :Выснова, 2019. – 73 с.

4. Нацыянальны адукацыйны партал [Электроннырэсурс]. – Рэжым доступу: http://www.adu.by. – Дата доступу: 01.06.2019.

5. Роднае слова: часопіс / Установа «Рэдакцыя часопiса “Роднае слова”».

6. Сайт Акадэміі паслядыпломнай адукацыі [Электроннырэсурс]. – Рэжым доступу: http://academy.edu.by. – Дата доступу: 01.06.2019.

7. Лепешаў, І. Я. Фразеалагічны слоўнік беларускай мовы/ Мінск.“Беларуская Энцыклапедыя” імя Петруся Броўкі, 1993.

8. Сучасная беларуская літаратурная мова: Практ. заняткі: Вучэб. дапам./ Н. В. Гаўрош, М. Ц. Кавалёва, Л. А. Кацапаў. – Мінск. Вышэйшая школа, 1995.